
REPUBLIKA E SHQIPËRISË
KUVENDI
Komisioni për Politikën e Jashtme



Tiranë më, 05.05.2015				                                     Dokument parlamentar


RAPORT


PËR PROJEKTLIGJIN “PËR RATIFIKIMIN E NDRYSHIMIT NR.4, TË MARRËVESHJES SË NDIHMËS PËR OBJEKTIVA ZHVILLIMI, NDËRMJET KËSHILLIT TË MINISTRAVE TË REPUBLIKËS SË SHQIPËRISË DHE QEVERISË SË SHTETEVE TË BASHKUARA TË AMERIKËS PËR FORCIMIN E SHTETIT TË SË DREJTËS DHE QEVERISJEN E MIRË DHE KRIJIMIN E KUSHTEVE PËR NJË RRITJE EKONOMIKE ME BAZË TË GJERË DHE TË QËNDRUESHME

Hyrje

Komisioni Për Politikën e Jashtme në mbledhjen e datës 05.05.2015 me cilësinë e komisionit për dhënie mendimi, bazuar në nenet 26 dhe 32- 38 të Rregullores së Kuvendit, shqyrtoi projektligjin “Për ratifikimin e ndryshimit nr.4, të marrëveshjes së ndihmës për objektiva zhvillimi, ndërmjet Këshillit të Ministrave të Republikës së Shqipërisë dhe qeverisë së Shteteve të Bashkuara të Amerikës për forcimin e shtetit të së drejtës dhe qeverisjen e mirë dhe krijimin e kushteve për një rritje ekonomike me bazë të gjerë dhe të qëndrueshme”

Në mbledhjen e Komisionit për Politikën e Jashtme, relatuan qëllimin dhe përmbajtjen e projektligjit specialiste te Ministrisë së Financave 

Nisma ligjvënëse 

Bazuar në nenin 81 pika 1, nenit 100 të Kushtetutës të Republikës së Shqipërisë, ky projektligj vjen me iniciativën ligjvënëse të Këshillit të Ministrave .

Baza Kushtetuese e ligjit dhe vlerësimi Kushtetues 

Ky projektligj i paraqitet Kuvendit për miratim në zbatim të neneve 78, 83, pika 1 dhe nenit, 121 pika 1 të Kushtetutës.

Qëllimi dhe  përmbajtja e projektligjit

Qëllimi i këtij projektligji është miratimi i ndryshimit nr.4, të marrëveshjes së ndihmës për objektiva zhvillimi, ndërmjet Këshillit të Ministrave të Republikës së Shqipërisë dhe qeverisë së Shteteve të Bashkuara të Amerikës, për forcimin e shtetit të së drejtës dhe qeverisjen e mirë dhe krijimin e kushteve për një rritje ekonomike me bazë të gjerë dhe të qëndrueshme, miratuar, në parim, me vendimin nr.881, datë 17.12.2014, të Këshillit të Ministrave, dhe nënshkruar në datë 29.12.2014. 
Marrëveshja e ndihmës është lidhur më 30 shtator 2013 dhe ka si objektiva zhvillimi forcimin e shtetit të së drejtës, qeverisjen e mirë dhe krijimin e kushteve për një rritje ekonomike me bazë të gjerë dhe të qëndrueshme. Sipas marrëveshjes së nënshkruar, palët do të zbatojnë projekte me interes të përbashkët. Shuma që është akorduar, deri tani, për financimin e këtyre projekteve është 19 397 953 USD. Pjesa tjetër e kontributit total do të jepet me shtesa dhe në bazë të disponueshmërisë së fondeve nga USAID-i. 
USAID-i propozon ndryshimin e marrëveshjes së grantit, ndryshim i cili konsiston në akordimin e një shume prej 2 560 000 USD, e cila i shtohet shumës ekzistuese të akorduar për vitin fiskal 2014. Në total, ndihma e dhënë për vitin fiskal 2014 bëhet 8 084 000 USD. Ndërkohë, nëpërmjet këtij ndryshimi, shuma totale e ndihmës financiare, e akorduar nga qeveria e Shteteve të Bashkuara të Amerikës për vitin 2013 – 2016, bëhet 28 544 000 USD.

Aspekti procedural i projektligjit 

Projektligji i paraqitur për shqyrtim është propozuar nga Këshilli i Ministrave, i cili është organi kompetent sipas përcaktimeve që i bën neni 81 i Kushtetutës të Republikës së Shqipërisë . Projektligji shoqërohet dhe me relacionin përkatës sipas nenin 68 të Rregullores së Kuvendit. 

[bookmark: _GoBack]Kjo marrëveshje bazohet në Kushtetutën e Shqipërisë, Kreu II” Marrëveshjet Ndërkombëtare, në nenet 121 e në vijim, si dhe në ligjin nr.8371,datë 9.7.1998 “Për Lidhjen e Traktateve dhe Marrëveshjeve Ndërkombëtare” në nenet 17 dhe 23 të tij.

Në aspektin ligjor, projektligji është në përputhje me Kushtetutën dhe legjislacionin në fuqi.
Në aspektin procedural, projektligji është paraqitur në përputhje me Rregulloren e Kuvendit.
Në përfundim të diskutimeve, komisioni u shpreh dakord për kalimin e këtij projektligji për miratim në seancë plenare.  

